|  |  |
| --- | --- |
| Enw’r Swyddog Sabothol: | Micaela Panes |
| Rôl Swyddog Sabothol: | IL Myfyrwyr Ôl-raddedig (Addysg a Lles) |

**Adran 1: Adroddiad y Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |
| --- | --- |
| **Adroddiad Cyffredinol**  *(Wedi'i ysgrifennu gan y Swyddog Sabothol mae'r adroddiad hwn wedi'i anelu at roi cipolwg o’u gwaith/gweithgaredd ers y sesiwn atebolrwydd diwethaf neu ddechrau eu tymor yn y swydd)* | |
| Rwyf wedi tynnu sylw at rai o agweddau fy rôl ers i mi ddod i’r swydd ym mis Gorffennaf 2023. Nid yw’r rhestr hon yn holl gynhwysfawr, ac rwyf wedi gadael allan y cyfarfodydd rheolaidd yr wyf yn eu cael ag arweinwyr y Brifysgol, deoniaid colegau, a gwasanaethau proffesiynol. Nid wyf ychwaith wedi rhestru’r pwyllgorau yr wyf yn eistedd arnynt, ond yr wyf yn hapus i ateb unrhyw gwestiynau ynglŷn â’r rhain!  **Gorffennaf 2023**   * Hwn oedd fy mis cyntaf yn y swydd a oedd yn golygu bod llawer o'm hamser yn cael ei dreulio yn hyfforddi, a’n sefydlu fy hun. * Es i Arwain a Newid UCM yn Leeds am sawl diwrnod. Roedd hyn yn cynnwys hyfforddiant, gweithdai, a rhwydweithio gyda swyddogion sabothol eraill yn Undebau Myfyrwyr y DU. * Cyfarfod ag UCM Cymru a Llywydd UCM Cymru i drafod cynlluniau ehangach ar gyfer y flwyddyn i ddod. * Dechrau cynllunio Wythnos Groeso Ôl-raddedig. * Dechrau cynllunio ar gyfer YÔR: Ymgyrch Gwybod Eich Hawliau a chyfarfod ag AD y Brifysgol i drafod gweithredu contractau o fis Awst 2023. * Gweithio gyda Grŵp Arolygon y Brifysgol i hyrwyddo arolwg traethodau hir Ôl-raddedig a Addysgir Prifysgol Caerdydd. * Lobïo'r Brifysgol i weithio gydag UCU ac UCEA i ddod â gweithredu diwydiannol i ben. Dechreuwyd deiseb i'r Is-ganghellor i fynnu hyn.   **Awst 2023**   * Parhaodd hyfforddiant a chynefino trwy gydol mis Awst. * Parhau i gynllunio ar gyfer Wythnos Groeso Ôl-raddedig a'r Glas. * Cynnal dau ddigwyddiad haf Ôl-raddedig. * Gorffen cynllunio YÔR: Ymgyrch Gwybod Eich Hawliau a dechreuwyd arolygu tiwtoriaid ac arddangoswyr YÔR ynghylch gweithredu contractau. * Cyfarfod â Swyddogion Ôl-raddedig ar draws Undebau Myfyrwyr y DU i rwydweithio a rhannu gwybodaeth. * Cynllunio ymgyrchoedd ar gyfer y flwyddyn i ddod. * Dechrau ymgyrchu i annog yr holl fyfyrwyr yr effeithiwyd arnynt gan weithredu diwydiannol i gyflwyno cwyn am iawndal.   **Medi 2023**   * Croesawu myfyrwyr newydd gyda Thîm Croeso’r UM. * Cynnal pythefnos o ddigwyddiadau Croeso Ôl-raddedig. * Cyflwyno rhan un o YÔR: Ymgyrch Gwybod Eich Hawliau ac ymweld â swyddogion YÔR ar draws y campws i siarad â myfyrwyr a dosbarthu llenyddiaeth. * Cyfweld ymgeiswyr ar gyfer swydd cydlynydd Llais y Myfyriwr. * Cynnal a mynychu Cwrs Preswyl Undebau Myfyrwyr Grŵp Russell. * Cyflwyno mewn sgyrsiau sefydlu ar gyfer myfyrwyr newydd. * Cyfarfod â chymdeithasau i drafod gweithredu Swyddog ÔR ar bwyllgorau.   **Hydref 2023**   * Parhau i gynllunio a chyflwyno gweithgareddau a digwyddiadau Ôl-raddedig. * Hyrwyddo Etholiadau'r Hydref a lleoedd ar y Pwyllgor Gwaith Ôl-raddedig. * Sicrhau bod Ysgolion yn gweithredu contractau – dal rhai Ysgolion yn osgoi hyn a’u gorfodi i roi eu harddangoswyr a’u tiwtoriaid ar gontractau. Bûm hefyd yn lobïo i'r Brifysgol gyflwyno ffordd ganolog o archwilio gweithrediad Ysgolion a Cholegau. * Cynnal ffair dai a gwahodd Cynghorwyr Cathays i ddechrau cynnal cymorthfeydd yn yr UM. * Wedi lobïo'r Brifysgol i wella eu strategaeth preswylfeydd – gan gynnwys trafod y potensial ar gyfer neuaddau preswyl Ôl-raddedig yn unig gydag ymgynghorwyr. * Eirioli dros fyfyriwr YÔR ar banel gwahardd. * Wedi gwneud cais am gyllid CCAUC ar gyfer lles, gweithgareddau a digwyddiadau cymunedol ÔR.   **Tachwedd 2023**   * Paratoi ar gyfer y CCB a chynnal ymgyrch pleidleisio drwy brocsi i annog cyfranogiad. * Wedi cynllunio a chynnal Wythnos Hawliau Gofalwyr. * Cadeirio Fforwm Traws-golegol YÔR cyntaf y flwyddyn academaidd. * Cynnal digwyddiad Sgwrs Fawr yn yr UM a dod â myfyrwyr ÔR ynghyd i rwydweithio a gofyn cwestiynau ÔR penodol. * Cefnogi wrth redeg digwyddiad Bwydo Eich Fflat cyntaf y flwyddyn academaidd. * Cynnal mwy o ddigwyddiadau ÔR penodol. * Wedi gweithio gyda Llyfrgelloedd i gynyddu terfyn benthyca llyfrau o 35 i 50 ar gyfer pob myfyriwr ac aelod o staff o Semester y Gwanwyn. * Dechreuwyd cynnal cyfarfodydd Pwyllgor Gwaith ÔR. * Cynllunio ar gyfer Ymgyrch Iechyd Meddwl ÔR. | |
| **Diweddariad Maniffesto**  *(Wedi’i ysgrifennu gan y Swyddog Sabothol mae’r adran hon wedi ei hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad swyddog llwyddiannus)* | |
| **Cefnogaeth ar gyfer gwneud cais a phontio o astudiaethau IR i ÔR, gan gynnwys creu mentoriaid ÔR a gwybodaeth onest i ymgeiswyr.** | * Trefnu digwyddiadau 'Meddwl gwneud gradd PhD/Meistr'. Bydd hyn yn cynnwys myfyrwyr presennol yn siarad am eu profiadau a'r hyn y maent yn dymuno iddynt ei wybod cyn gwneud cais. Dyddiadau wedi’u cynnig ar gyfer dechrau'r flwyddyn nesaf. Galw am wirfoddolwyr i'w hanfon yng nghylchlythyr mis Rhagfyr. * Anfon e-bost at Dîm Mentora’r Brifysgol ynghylch sefydlu mentoriaid ÔR – aros am ymateb. * Eistedd ar y Pwyllgor Recriwtio YÔR sy'n newid a gwella'r ffordd y mae pobl yn gwneud cais i raglenni YÔR ym Mhrifysgol Caerdydd – Gweithio ar wneud y broses yn haws ac yn fwy hygyrch. |
| **Gwneud astudiaethau ÔR yn fwy hygyrch, gan gynnwys lobïo am fwy o gyllid a bwrsariaethau.** | * Wedi cael cyfarfod gydag Amy Close [Rheolwr xxx] ynghylch bwrsariaethau ÔR, yn enwedig ar gyfer myfyrwyr sy'n ariannu eu hunain. Cyfarfod cadarnhaol, ymchwil yn cael ei wneud ar sut y gellir dyrannu bwrsariaethau ac ar ba amodau ac ati. * Lobïo'r Academi Ddoethurol i glustnodi 70% o'r Gronfa Ddatblygu ar gyfer myfyrwyr sy'n ariannu eu hunain – llwyddiannus. * Creu arolwg i gasglu gwybodaeth am iechyd meddwl a chorfforol, amodau byw, cyllid ayyb myfyrwyr YÔR i lobïo Llywodraeth Cymru a’r Brifysgol am gymorth pellach i Fyfyrwyr Ymchwil – Mae hwn i fod i gael ei ryddhau Rhagfyr/Ionawr. |
| **Ymestyn Disgownt Cyn-fyfyrwyr i raddau Ymchwil ÔR ar gyfer myfyrwyr sy'n ariannu eu hunain.** | * Wedi cysylltu â recriwtio ÔR i ymestyn y disgownt i gyn-fyfyrwyr – yn aros am ymateb. |
| **Cytundebau a hawliau teg ac eglur i Ôl-raddedigion sy'n addysgu.** | * Aeth contractau Tiwtoriaid ac Arddangoswyr Graddedig yn fyw ym mis Awst 2023. * Wedi cynllunio ac yn y broses o redeg 'YÔR: Ymgyrch Gwybod eich Hawliau.   + Mae hyn yn cynnwys creu tudalen we newydd i amlinellu hawliau newydd a newidiadau sy'n gysylltiedig ag addysgu. Anfon e-byst yn cyfeirio at wybodaeth a chreu pamffledi a ddosberthais i swyddfeydd YÔR o amgylch y campws.   + Arolwg cychwynnol a dderbyniodd 57 o ymatebion yn gofyn i fyfyrwyr YÔR beth oeddent yn ei wybod am y contractau a sut yr oeddent yn teimlo eu bod yn cael eu gweithredu yn eu hysgolion.   + Wedi dal 3 ysgol yn ceisio osgoi gweithredu’r cytundebau – dwy ysgol bellach wedi eu gweithredu, ac un yn gweithredu o’r semester nesaf.   + Datganiad ar-lein wedi'i gyhoeddi.   + Rhoi gwybod i fyfyrwyr am ddiweddariadau yn barhaus. * Gweithio ar sicrhau bod Ysgolion yn gweithredu’r cytundebau’n gywir a lobïo am ffordd i’r Brifysgol archwilio pob Ysgol yn ganolog i sicrhau eu bod yn cael eu gweithredu’n gywir. |
| **Gwella a hyrwyddo ardal astudio ÔR ac ymestyn ei oriau agor.** | * Sefydlu ardal les yn yr ardal astudio ÔR – gan gynnwys darparu gemau bwrdd, llyfrau lliwio a beiros, mae llyfrgelloedd ar fin darparu planhigion. * Cyllid CCAUC i barhau gyda the a choffi am ddim yn y parth ÔR. * Hyrwyddo’r parth mewn sgyrsiau anwytho ÔR. * Wedi siarad â Llyfrgelloedd am ymestyn oriau – mae llyfrgelloedd yn gweithio ar osod TCC (teledu cylch cyfyng) felly mae hyn yn bosibl. * Siarad â Llyfrgelloedd am greu gardd y tu ôl i'r Parth Astudio ÔR i Grŵp Garddio / Rhandiroedd ÔR ei chynnal. |
| **Adeiladu cymuned ÔR, gan gynnwys mwy o gynhwysiant ÔR mewn cymdeithasau a chwaraeon.** | * Wedi gweithio gydag IL Cymdeithasau a IL Chwaraeon i gynnwys 'Swyddog ÔR' yn y system haenau i annog aelodaeth.   + Rhannu a chefnogi cymdeithasau wrth hysbysebu etholiadau Swyddogion ÔR. * Cefnogi cymdeithasau sydd am gynnal digwyddiadau ÔR penodol. * Cynnal dau ddigwyddiad ôl-raddedig trwy gydol yr haf i'r rhai sy'n dal i fod yng Nghaerdydd, gan gynnwys bore coffi a sesiwn lliwio hamddenol. * Cynnal 'Wythnos Groeso Ôl-raddedig' lwyddiannus iawn.   + Roedd digwyddiadau yn cynnwys:     - Cwrdd a Chymysgu ÔR (gyda golff mini) – Gwerthwyd pob tocyn, mynychodd dros 100.     - Cwrdd a Chymysgu ÔR (gyda gemau bwrdd) – Gwerthwyd pob tocyn, mynychodd 30.     - Brunch ÔR – Gwerthwyd pob tocyn, mynychodd 60.     - Ffair Cyfarfod UA – Gwerthwyd pob tocyn.     - Taith Dinas ÔR – Gwerthwyd pob tocyn, mynychodd 40.     - Cyfarfod Cymdeithasau ÔR – Gwerthwyd pob tocyn.     - Taith UM ÔR – Gwerthwyd pob tocyn, mynychodd 11.     - Cwis ÔR a Myfyrwyr Hŷn – 98/120 o docynnau wedi'u gwerthu, mynychodd 67. * Parhau i gynnal digwyddiadau ÔR penodol drwy gydol y flwyddyn.   + Digwyddiadau’n cynnwys:     - Bore Coffi Myfyrwyr ÔR Rhyngwladol – Gwerthwyd pob tocyn, mynychodd 20.     - Noson Myfyrwyr ÔR yn yr Amgueddfa, gyda dartiau rhyngweithiol i ddilyn – Gwerthwyd pob tocyn, mynychodd 30.     - Diwrnod Ymlacio Ôl-raddedigion – Gwerthwyd 67/75 o docynnau, mynychodd 20.     - Cynhelir Sglefrio Iâ ÔR ar 12/12/23. * Annog ymgysylltiad ÔR â democratiaeth yr UM. Gwnaeth mwy o fyfyrwyr sefyll ar gyfer y Pwyllgor Gwaith ÔR nag unrhyw swydd arall yn Etholiadau’r Hydref – Gwnaeth 27 o bobl sefyll am 10 lle.   + 50/50 YÔR ac ÔRA. * Tynnu ÔRA o fforymau IR colegau – sefydlu fforymau traws-golegol ÔRA fel bod gan fyfyrwyr eu platfform eu hunain. * Ymgeisiwyd yn llwyddiannus am gyllid CCAUC ar gyfer mwy o weithgareddau a digwyddiadau ÔR – gan gynnwys tair taith Rhoi Gynnig Arni â chymhorthdal ​​sylweddol (£5) ar gyfer yr ail semester. * Cyfarfodydd gyda'r Academi Ddoethurol ar sut i'w wneud yn 'hwb' i fyfyrwyr PhD yng Nghaerdydd a sut y gall adeiladu cymunedau ar gyfer myfyrwyr ÔRA. |
| **'Diwrnod Ymlacio Ôl-raddedigion' – Digwyddiadau ar gyfer brwydro yn erbyn syndrom y ffugiwr a gofalu am iechyd meddwl ÔR.** | * Cynhaliwyd y 'Diwrnod Ymlacio ÔR' cyntaf ar 26/11/23. Roedd y digwyddiad yn llwyddiannus – gwerthwyd 67 tocyn, mynychodd tua 20. * Cais llwyddiannus am gyllid CCAUC i gynnal ymgyrchoedd/digwyddiadau iechyd meddwl ÔR pellach. |
| **Galw am ad-daliadau ffioedd dysgu am yr holl oriau cyswllt/addysgu a gollwyd oherwydd streiciau.** | * Wedi lobïo'r Brifysgol drwy gydol yr haf am ad-dalu myfyrwyr yr effeithiwyd arnynt gan MAB/gweithredu diwydiannol. * Hyrwyddwyd ac anogwyd yr holl fyfyrwyr yr effeithiwyd arnynt i wneud cwyn gyda'r Brifysgol - dylai'r myfyrwyr hynny fod wedi derbyn taliad interim tra roedd y gŵyn yn cael ei brosesu ac yna taliad o ganlyniad i'w cwyn. |
| **Lobio am fwy o gymorth tai a chostau byw gan y Brifysgol a Llywodraethau Cymru/Cenedlaethol.** | * Cyfarfod â Chynghorwyr Cathays ynghylch cost/amodau/argaeledd tai yng Nghaerdydd, yn ogystal â materion cymunedol ehangach.   + Trefnu Cymorthfeydd Cynghorwyr i'w cynnal yn yr UM – roedd y cyntaf yn ystod y ffair dai ym mis Hydref. * Cyfarfod ag arweinwyr y Brifysgol ynghylch argaeledd tai yng Nghaerdydd – gan gynnwys llety myfyrwyr. * Yn rhan o ymgynghoriad ar wella llety myfyrwyr presennol a chreu llety newydd. |
| **Diweddariad Polisi**  *(Wedi'i ysgrifennu gan y Swyddog Sabothol mae'r adran hon o’r adroddiad wedi'i anelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)* | |
| 1. **Gweithredu Diwydiannol UCU (pasiwyd yn CCB 2022).**   Cyfeirio ac annog aelodaeth YÔR i UCU trwy gyfryngau cymdeithasol, gwefan, ac Ymgyrch Gwybod Eich Hawliau.  Wedi lobïo'r Brifysgol i ad-dalu ffioedd i fyfyrwyr oherwydd effaith gweithredu diwydiannol.  Tynnu sylw at wasanaethau cymorth lles a chyngor.  Cyhoeddi datganiad yn cefnogi’r UCU a lobïo’r UEB i weithio gyda UCEA ac UCU i ddod â gweithredu diwydiannol i ben.  Cyflwynwyd deiseb i'r IG ym mis Gorffennaf yn amlinellu'r uchod.   1. **Undeb Myfyrwyr Caerdydd a Graddio 2023 (pasiwyd yn Senedd Mehefin 2023).**   Cefnogi cyhoeddi datganiad yn condemnio didyniadau 50-100% Prifysgol Caerdydd am gymryd rhan yn MAB.  Mewn undod â staff oedd ar streic, ni wnes i fynychu’r ciniawau Graddio, areithiau Graddio na’r seremonïau fel y gofynnwyd am yn y cynnig.   1. **Wythnos Ymwybyddiaeth Gofalwyr (pasiwyd yn y Senedd Mehefin 2023).**   Cynnal ymgyrch Wythnos Hawliau Gofalwyr ym mis Tachwedd a oedd yn cynnwys stondinau ymwybyddiaeth yn y CSL, y Ganolfan Groeso, a’r Mynydd Bychan, cwis ar-lein a oedd yn casglu data ar yr hyn y gall yr UM a’r Brifysgol ei wneud ar gyfer gofalwyr, a bore coffi ar-lein gyda Lena Smith (cyswllt penodol y Brifysgol ar gyfer gofalwyr) a Swyddog Polisi Gofalwyr Cymru. | |

|  |  |
| --- | --- |
| Cadeirydd y Sesiwn Atebolrwydd: | Serena Rattu & Darshan Sheth (Cyd-gadeiryddion) |
| Is-Gadeirydd y Sesiwn Atebolrwydd: |  |
| Aelodau Ychwanegol y Sesiwn Atebolrwydd: | Sastivel Preetham B.R. |
| Dyddiad y Sesiwn Atebolrwydd: | 11/12/2023 |

**Adran 2: Sesiwn Atebolrwydd:**

*Mae'r adran hon i'w chwblhau gan aelodau'r sesiwn atebolrwydd cyn siarad â'r Swyddog Sabothol. Dylid defnyddio'r adran hon i wedyn gynorthwyo trafodaeth gyda'r Swyddog Sabothol ac ychwanegu gwybodaeth lle bo'n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl sy'n gweithio'n dda a'r hyn y maen nhw'n credu y dylai'r Swyddog Sabothol barhau i'w wneud)*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda.* | |
| * Cael cyllid – cael cyllid yn gyson, yn dda am ddod o hyd iddo. Nid dim ond ar gyfer ôl-raddedigion. Ad-daliad * Contractau YÔR * Digwyddiadau ôl-raddedig yn gwerthu allan * Rhwydweithio gyda llawer o wahanol grwpiau – cyfathrebu â phawb cymaint â phosibl | |
| **Meysydd i’w gwella**  *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl gall fuddio o ffocws ychwanegol).*  *Nodyn i aelodau’r sesiwn atebolrwydd: Peidiwch ag anghofio gofyn am farn y Swyddog Sabothol ar yr hyn y gellir ei wella.* | |
| * Digwyddiadau ôl-raddedig – llawer o docynnau wedi’u gwerthu ond llai yn mynychu – gall fod modd trefnu am adegau mwy cyfleus i fyfyrwyr ôl-raddedig – mwy o hysbysebion, nodiadau atgoffa. Angen mwy o rybudd. Gellid cael aelod o'r pwyllgor yn rhan o'r tîm Cysylltiadau Cyhoeddus – i helpu hyrwyddo, helpu trefnu * Pobl ddim yn dod i’r pwyllgor gwaith - yn gallu tracio * Cyfathrebu â’r pwyllgor gwaith gweithredol - creu grŵp WhatsApp * Mwy i hyrwyddo iechyd meddwl ar gyfer ôl-raddedigion | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, yna dylid darparu nodiadau o'r atebion yn y blwch nesaf).* | |
| **C1.** Rhesymau dros niferoedd myfyrwyr ôl-raddedig mewn digwyddiadau | **A1.**   * Eithaf arferol cael gostyngiad mewn digwyddiadau. Yn enwedig gyda thocynnau am ddim, efallai y bydd gan bobl ddiddordeb mewn mynd ond nid o reidrwydd mynd * Aseiniadau – efallai y bydd pobl yn meddwl y byddant wedi’u gwneud mewn amser ond ni fyddant, ac felly ni fyddant yn mynychu * Mae'r tywydd yn effeithio ar bresenoldeb * Tueddu i werthu mwy o docynnau nag sydd lle ar eu cyfer * Hysbysebu ar gyfryngau cymdeithasol, cylchlythyr, cylchlythyr digwyddiadau’r UM * Gallai'r Pwyllgor Gweithredol helpu i gael gair allan * Yn gyffredinol yn eithaf anodd - wedi defnyddio’r holl ddulliau sydd ar gael. Swyddog cysylltiadau cyhoeddus yn syniad da iawn |
| **C2.** Oes gennych chi'r wybodaeth ddiweddaraf am ddigwyddiadau yn y misoedd i ddod? A all y pwyllgor helpu i drefnu mewn unrhyw ffordd? | **A2.**   * Rhwng nawr a’r Nadolig – rhedeg Jingle Mingle – llawer o bobl efallai heb fynd adref ar gyfer y Nadolig * Yn y flwyddyn newydd – digwyddiad crefft hamddenol arall. 3 taith ôl-raddedig – â chymhorthdal - £5 y tocyn – Côr y Cewri, Rhydychen, a thaith gerdded rhaeadrau * Syniadau eraill e.e. noson meic agored * Gweithio gyda chymdeithasau – syniad o bobi eich PhD – addurno cacen ar thema eich thesis/traethawd hir |
| **C3.** Beth ydych chi'n ei wneud am bobl nad ydynt yn mynychu sesiynau (pwyllgor gweithredol/atebolrwydd)? | **A3.** Gweithredu, anfon e-byst, gofyn am resymau, bydd y pwyllgor yn pleidleisio |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os Ydy, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau. Sylwer: Pan fydd Cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Ie / Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan ystyrir Hysbysiadau o Angen Gwella, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y rhybudd.* | Ie / Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.* | Ie / Na |

**Adran 3: Deilliannau’r Sesiwn Atebolrwydd**

*Mae’r adran hon i’w chwblhau gan aelodau’r sesiwn atebolrwydd yn dilyn eu cyfarfod.*

|  |  |
| --- | --- |
| A yw'r sesiwn yn fodlon gyda'r drafodaeth a gafwyd gyda'r Swyddog Sabothol? | Ydy / Nac ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Oes / Nac oes |
| Os mai **'oes'** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gymhwyso unrhyw un o’r cynigion neu hysbysiadau canlynol?**  *Os wnaeth, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau.* | Ie / Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto.* | Ie / Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie / Na |